කෙටමින්

කෙටමින් (කෙටමයින්) යනු නිර්වින්දනය (අඥාන තත්ත්වයක් ඇති කිරීම) ආරම්භ කිරීම සහ පවත්වා ගැනීම සඳහා ප්‍රධාන වශයෙන් භාවිතා කරන ඖෂධයකි .  එමඟින් වේදනාව අඩු කරමින්, රෝගියා සන්සුන් කර, සහ මතක ශක්තිය තාවකාලිකව නැතිවීමක් ලබා දෙන අතරම ට්‍රාන්ස් වැනි වෙනස් වූ සිහිකල්පනා තත්වයක් ඇති කරයි.  අනෙකුත් භාවිතයන් අතර දැඩි සත්කාර ප්‍රතිකාර ඒකකවල රෝගීන් සන්සුන් කිරීමට සහ වේදනාවට සහ මානසික අවපීඩනයට ප්‍රතිකාර කිරීමට ද භාවිතා වේ.      හෘද ක්‍රියාකාරිත්වය, හුස්ම ගැනීම සහ ශ්වසන මාර්ග ප්‍රතික්‍රියාවන්ට සාමාන්‍යයෙන් බලපාන්නේ නැත.  එන්නත් කිරීමෙන් පසු බලපෑම් සාමාන්‍යයෙන් මිනිත්තු පහක් ඇතුළත ආරම්භ වන අතර ආසන්න වශයෙන් මිනිත්තු 25 ක් පමණ පවතී.  

ඖෂධයේ බලපෑම අඩුවන විට ඇතිවන පොදු අතුරු ආබාධ අතරට කලබල වීම, ව්‍යාකූලත්වය හෝ  දෘෂ්ටිමායා (ඇදහිය නොහැකි දේ දැකීම හෝ ඇසීම) ඇතුළත් වේ.    රුධිර පීඩනය වැඩිවීම සහ මාංශ පේශි වෙව්ලීම ද සාපේක්ෂව සුලභ වේ.   ස්වරාලයෙහි කැක්කුම කලාතුරකින් ඇති විය හැක.  කෙටමින් යනු NMDA ප්‍රතිග්‍රාහක ප්‍රතිවිරෝධකයක් (මොළයේ ඇති විශේෂ ග්‍රාහකයක් අවහිර කරන ඖෂධයක්) වුවද, එය වෙනත් ආකාරවලින් ද ක්‍රියා කළ හැකිය. 

කෙටමයින් 1962 දී සොයා ගන්නා ලද අතර, 1964 දී ප්‍රථම වරට මිනිසුන් යොදා ගෙන පරීක්ෂා කරන ලද අතර, 1970 දී එක්සත් ජනපදයේ භාවිතය සඳහා අනුමත කරන ලදී.   වියට්නාම් යුද්ධයේදී එහි ආරක්ෂිත භාවය හේතුවෙන්, සැත්කම් වල නිර්වින්දනය සඳහා බහුලව භාවිතා විය.  එය ලෝක සෞඛ්‍ය සංවිධානයේ අත්‍යවශ්‍ය ඖෂධ ලැයිස්තුවේ ඇතුළත් වේ.  එය සාමාන්‍ය ඖෂධයක් ලෙස ලබා ගත හැකිය.  සංවර්ධනය වෙමින් පවතින රටවල තොග මිල, කුප්පියකට ඇමරිකානු ඩොලර් 0.84 ත් 3.22 ත් අතර වේ.  කෙටමයින් වල ඇති දෘෂ්ටිමායා ජනනය කරන සහ විඝටන (ආශ‍්‍රය බාධක) බලපෑම් නිසා විනෝදාත්මක ඖෂධයක් ලෙසද භාවිතා කරයි. 

 ආශ්‍රිත 

Category:Translated from MDWiki
ප්‍රවර්ගය: වේදනා නාශක
ප්‍රවර්ගය: විෂාදනාශක
ප්‍රවර්ගය: ඇරිල්සයික්ලොහෙක්සිලමයින්
ප්‍රවර්ගය: හදිසි වෛද්‍ය විද්‍යාව සඳහා රසායනික ද්‍රව්‍ය
ප්‍රවර්ගය:2-ක්ලෝරෝෆීනයිල් සංයෝග
ප්‍රවර්ගය:D2 ප්‍රතිග්‍රාහක ඇගෝනිස්ට්
ප්‍රවර්ගය:විඝටන ඖෂධ
ප්‍රවර්ගය:ඖෂධ-පහසු කරන ලිංගික අතවර
ප්‍රවර්ගය:ක්‍රියාකාරී යාන්ත්‍රණ නොදන්නා ඖෂධ
ප්‍රවර්ගය:සම ඖෂධ
ප්‍රවර්ගය:යුෆෝරියන්ට්
ප්‍රවර්ගය:පර්යේෂණාත්මක විෂාදනාශක
ප්‍රවර්ගය:පර්යේෂණාත්මක මායාවන්
ප්‍රවර්ගය:සාමාන්‍ය නිර්වින්දනය
ප්‍රවර්ගය:කීටෝන
ප්‍රවර්ගය:මස්කාරිනික් ප්‍රතිවිරෝධක
ප්‍රවර්ගය:නිකොටිනික් ප්‍රතිවිරෝධක
ප්‍රවර්ගය:NMDA ප්‍රතිවිරෝධක
ප්‍රවර්ගය:ඔපියොයිඩ් මොඩියුලේටර්
ප්‍රවර්ගය:ඔපියොයිඩ් ප්‍රතිවිරෝධක ධනාත්මක ඇලෝස්ටෙරික් මොඩියුලේටර්
ප්‍රවර්ගය:මනෝප්ලාස්ටොජන්
ප්‍රවර්ගය:සන්සුන්කාරක
ප්‍රවර්ගය:සිග්මා ඇගෝනිස්ට්
ප්‍රවර්ගය:ලෝක සෞඛ්‍ය සංවිධානයේ අත්‍යවශ්‍ය ඖෂධ
ප්‍රවර්ගය:පරිවර්තනය කිරීමට සූදානම් විකිපීඩියා වෛද්‍ය ලිපි
ප්‍රවර්ගය:පශු වෛද්‍ය විද්‍යාව
ප්‍රවර්ගය:පාර්ක්-ඩේවිස් විසින් සංවර්ධනය කරන ලද ඖෂධ